
Z A P I S N I K
38. sjednice Vijeća Mjesnog odbora Donja Dubrava
održane 13. lipnja 2024.
u sjedištu Mjesnog odbora, Vrpoljska 10
s početkom u 19,00 sati

NAZOČNI ČLANOVI VIJEĆA:

Igor Salopek, Gordana Marković, Vladimir Matić, Hrvoje Sekušak i Ana Marić.
NENAZOČNI ČLANOVI VIJEĆA: /
Nikola Glasnović i Dorotea Šafranić.
OSTALI NAZOČNI: /
Predsjedava Igor Salopek, predsjednik Vijeća.

Zapisnik vodi Igor Salopek.


Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 38. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 37. sjednice Vijeća, održane 15. svibnja 2024., bez izmjena.

Na prijedlog predsjednika Vijeće jednoglasno utvrđuje

D N E V N I   R E D

1. Nepropisno parkiranje motornih vozila u I. Štefanovečkom zavoju kod sportskog igrališta – donošenje zaključka;

2. Pitanja, prijedlozi i obavijesti.
Ad 1. Nepropisno parkiranje motornih vozila u I. Štefanovečkom zavoju kod sportskog igrališta.

Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Vladimir Matić, Hrvoje Sekušak i Ana Marić.

            Vijeće jednoglasno donosi
Z A K LJ U Č A K

o zahtjevu za rješavanjem pitanja nepropisnog parkiranja

 kod sportskog centra u I. Štefanovečkom zavoju 

1. Razmatrano je pitanje nepropisnog parkiranja uz zapadnu ogradu sportskog centra u   I. Štefanovečkom zavoju te se traži njegovo hitno rješavanje.

2. Upućuje se zahtjev prometnom redarstvu za češću kontrolu nepropisnog parkiranja na navedenoj lokaciji, na uglu ulica Gračački zavoj i I. Štefanovečki zavoj. 

3. Upućuje se zahtjev Sektoru za promet za rješavanje problema neoznačenog nogostupa (označavanje nogostupa, postavljanje stupića) uz zapadnu stranu sportskog centra – odnosno na istočnoj strani ulice I. Štefanovečki zavoj.

4. Traži se i uređenje pristupa tj. omogućavanje ulaza-izlaza za građane u sportski centar iz ulice Gračački zavoj, kod kućnog broja 3, a sve zbog ugrožene sigurnosti građana. 

5. Ovaj Zaključak dostavlja se Vijeću Gradske četvrti Donja Dubrava na daljnje postupanje.

O B R A Z L O Ž E NJ E

Nepropisno parkiranje 
Ulica I. Štefanovečki zavoj okosnica je Mjesnog odbora Donja Dubrava i nakon izgradnje Retail parka Branimirova i Eurospina izuzetno je prometna tijekom cijeloga dana. Sportski centar u neposrednoj blizini okupljalište je cijelog naselja, građani u sportski centar dolaze pješice, biciklima i automobilima, a roditelji malu djecu dovoze kolicima. Unatoč osiguranom parkingu u sportskom centru i parkingu trgovina preko puta, velik je broj nepropisno parkiranih vozila na istočnoj strani ulice I. Štefanovečki zavoj, odnosno uz zapadnu ogradu sportskog centra. Zbog navedenoga građani koji dolaze u sportski centar iz smjera sjevera – od ulice I. Štefanovečki zavoj  i od istoka iz ulice Gračački zavoj (najveći broj građana dolazi iz tih smjerova iz naselja) prisiljeni su zaobilaziti parkirane automobile i izaći na prometnu ulicu I. Štefanovečki zavoj. Naglašavamo kako se ulica I. Štefanovečki zavoj na navedenoj lokaciji sužava i u blizini se nalazi ulaz u ugostiteljske objekte “Mrak” i Mlinar.

           Ad 2.  Pitanja, prijedlozi i obavijesti.
Ana Marić obavještava prisutne da na sljedećoj sjednici podnosi ostavku iz razloga preseljenja, a budući da više ne stanuje na području Mjesnog odbora Donja Dubrava nema pravo biti članicom ovoga Vijeća. Mijenjat će ju Marijan Marković. 
S obzirom da nije bilo niti drugih javljanja za riječ predsjednik zaključuje sjednicu.
	Izvješće o glasanju na 38. sjednici VMO Donja Dubrava dana 13. lipnja 2024.

Dovršeno u 19,30 sati.
KLASA: 024-08/24-003/1233
URBROJ:251-13-11-4/002-24-2
Zagreb, 13. lipnja 2024.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

